Publication: Magyar Közlöny
Issue: MK-2007-159 (Year: 2007, Number: 159)
Era: 2004-2010
Section: 7/1996. (I. 18.) Korm. rendelet rendelkezései szerint jogosult az adásvételi szerzõdés megkötésére.
Paragraph Index: 280

5. pontjaiban meghatározott adatok, nyilatkozatok, illetve igazolások vonatkozásában a pályázó kezdeményezésére van lehetõség. Ha a pályázó élni kíván a hiánypótlás lehetõségével, azt pályázati ajánlatában közölnie kell. Ugyanazon dokumentumra vonatkozóan egyszeri hiánypótlásra van lehetõség, a pótolt dokumentumra vonatkozóan nincs lehetõség ismételt hiánypótlásra. Érvénytelen a pályázati ajánlat, ha az érvényességi feltételek bármelyikének részben vagy egészben a hiánypótlást követõen sem felel meg. H I V A T A L O S É R T E S Í T Õ 2007/47. szám Ha az ajánlattevõ, vagy az érdekkörébe tartozó más személy a pályázat titkosságát megsérti, a kiíró az ajánlatát érvénytelennek nyilvánítja. A jelen pályázati eljárással és az ingatlanok megtekintésének lehetõségével kapcsolatban további felvilágosítás kérhetõ: Kapelnerné Szõnyey Éva igazgatótól, tel.: 266-0446, és Lakatos Péter osztályvezetõtõl, tel.: 267-0671 munkanapokon 8–16 óra között. AZ ÁLLAMI SZÁMVEVÕSZÉK VIZSGÁLATAI Összefoglaló a munkaképesség megõrzésére fordított pénzeszközök hasznosulásának ellenõrzésérõl (0731) A 90-es évek elején Magyarországon másfél millióval csökkent a foglalkoztatottak száma, de ennek csak egy része jelent meg a munkanélküliség emelkedésében. Az akkori szabályozás tág teret engedett a „rokkantosításnak”, amely így lehetõséget nyújtott a munkaerõ-piaci helyzetében (is) alapvetõen meggyengült rétegeknek alacsony szintû, de megélhetést biztosító ellátások megszerzésére. A lehetõség igénybevételét a lakosság rossz egészségi állapota, valamint az orvosi és a foglalkoztatási rehabilitáció intézményrendszerének kiépítetlensége is lehetõvé tette. A folyamat következtében az állam ezzel egyre növekvõ szerepvállalásra kényszerült a passzív ellátás területén. Az aktív korú rokkantsági nyugdíjas létszám 2006-ban 454 000 fõ volt. A munkaképesség csökkenésén alapuló ellátásokra – a rendszeres szociális segélyt nem számítva – a korhatár alatti megváltozott munkaképességûeknek 2004–2006 között 1103,9 Mrd Ft-ot folyósítottak, amelybõl 954,6 Mrd Ft jutott a nem teljesen munkaképtelenek ellátására. Az ellenõrzés a 2004–2006. évekre terjedt ki, a folyamatokat a vizsgálat lezárultáig kísértük figyelemmel, hangsúllyal a komplex rehabilitációs rendszer átalakítását, amely az ellenõrzéssel egyidejûleg zajlott/zajlik. Helyszíni ellenõrzést a MEH-Nemzeti Fejlesztési Ügynökségnél, az Egészségügyi Minisztériumnál, a Pénzügyminisztériumnál, a Szociális és Munkaügyi Minisztériumnál, a Foglalkoztatási és Szociális Hivatalnál, az Országos Egészségbiztosítási Pénztárnál és az Országos Nyugdíjbiztosítási Fõigazgatóságnál végeztünk. Kérdõíves megkereséssel tájékozódtunk valamennyi régiót érintõen 14 munkaügyi kirendeltségnél az azt felkeresõ megváltozott munkaképességû álláskeresõk véleményérõl, a szolgáltatásokról és a szolgáltatókról. Az ellenõrzés során azt vizsgáltuk, hogy a megváltozott munkaképességûek foglalkoztatásának elõsegítésére kitûzött kormányzati és uniós célok megvalósulása eredményesen szolgálta-e társadalmi reintegrációjukat; az orvosi rehabilitáció szabályzása, intézményrendszere, forrásai, ellenõrzése elõsegíti-e a munkaképesség helyreállítását; a foglalkozási rehabilitáció szabályozása, intézményrendszere, forrásai, ellenõrzése elõsegíti-e a munka világába való visszatérést; a munkaképesség orvosszakértõi minõsítése, illetve a passzív ellátások rendszere hozzájárul-e a megváltozott munkaképességûek rehabilitációjához. A számvevõszéki ellenõrzés fõbb megállapításai: A vizsgált idõszak (2004–2006) kormányprogramjainak mindegyike foglalkozott a kérdéskörrel. A 2006–2010. évek kormányprogramja és az Új Magyarország Fejlesztési Terv – igazodva az Európa Tanács irányelveihez – feladatként jelölte meg a rehabilitációs célú egészségügyi intézmények fejlesztését, az integrált foglalkoztatási és szociális szolgáltató-rendszer infrastrukturális feltételeinek megteremtését, az aktív foglalkoztatási eszközök alkalmazásának támogatását, kiemelten segítve a megváltozott munkaképességûeket. A kormányzati és az európai uniós célkitûzések, intézkedések iránya egyértelmûen a megváltozott munkaképességûek társadalmi reintegrációját kívánja elõsegíteni. A vizsgált idõszakban az orvosi rehabilitációs ellátásban lényegi változások nem voltak, de 2007. március–áprilisban a rehabilitációs fekvõbeteg-kapacitás jelentõsen (18,2%) nõtt, ugyanakkor a rehabilitációs szolgáltatásoknak sem a személyi, sem a tárgyi minimumfeltételeit pontosan nem rögzítették. A kapacitásnövekedés szakmai megoszlásáról, illetve a döntés megalapozásáról az Egészségügyi Minisztérium dokumentumot nem bocsátott az ellenõrzés rendelkezésére. A megváltozott munkaképességû munkavállalók foglalkoztatása támogatási rendszerének átalakítása az ellenõrzés ideje alatt befejezõdött. Az ÁFSZ szervezeteinek megerõsítése a tárgyi feltételek tekintetében folyamatos volt, a személyi feltételek javítása esetében ellentmondásosan valósult meg. 2007. június 18-án az Országgyûlés elfogadta a rehabilitációs járadékról szóló törvényt, amelynek alapvetõ célja ösztönözni a rehabilitálható megváltozott munkaképességûek foglalkoztatását, a sikeres rehabilitációt követõen. Az Európai Unió cél- 2007/47. szám H I V A T A L O S É R T E S Í T Õ kitûzései, irányelvei a megváltozott munkaképességûek életminõségének javítását, munkaerõpiacra visszatérésük elõsegítését célozzák, a szociális, munkaügyi és egészségügyi szektor részvételével létrejövõ integrált ellátórendszer kiépítésével. A célok megvalósításához pénzügyi forrásokat allokálnak, amelynek túlnyomó részét a Strukturális Alapokon belül az Európai Szociális Alap (ESZA), kisebb részét az Európai Regionális Fejlesztési Alap (ERFA) biztosítja. A monitoring indikátorok teljesülése várható minden vizsgált intézkedésben. A munkaképesség orvosszakértõi minõsítési rendszere sem elveiben (jogszabályi felhatalmazás), sem gyakorlatában nem járul hozzá a megváltozott munkaképességûek rehabilitációjához. A minõsítés az egyén munkaképességének csökkenésére és annak jogszabályban rögzített mértékére irányul, mert ez a pénzbeli ellátások folyósításának egyik feltétele. A minõsítéseket végzõ orvosi gárda jól képzett. A középtávú (5 év) feladatellátás szempontjából kockázatot hordoz, hogy az intézményben a minõsítõ orvosok 51%-a nyugdíjas, további 16%-a 5 éven belül nyugdíjjogosult lesz, utánpótlásuk nem látszik megoldottnak. Az Országos Orvosszakértõi Intézet informatikai rendszere korszerûtlen, központi adatbázisa a véleményezésekrõl nincs, a telephelyek online összeköttetéssel nem rendelkeznek, bevételei a vizsgált idõszakban folyamatosan csökkentek. A foglalkozási rehabilitáció intézményrendszere elõsegítette a megváltozott munkaképességûek munkaerõ-piaci reintegrációját, a hazai és uniós források szolgálták a munka világába visszatérésük lehetõségét. Az átalakított munkaadói ösztönzõ rendszer foglalkoztatásra gyakorolt hatása, a jelen vizsgálatban még nem volt megítélhetõ. A munkaügyi központokban, kirendeltségeken és regionális képzõ központokban fizikai és kommunikációs akadálymentesítõ beruházások valósultak meg, fejezeti kezelésû elõirányzatokból, valamint az MPA rehabilitációs alaprésze központi keretébõl. A foglalkoztatást elõsegítõ, munkaadókat ösztönzõ, a megváltozott munkaképességû személyek foglalkozási támogatásának korábbi meghatározó eszköze a munkáltatók normatív alapú támogatása, az ún. dotáció volt. A dotációs rendszert 2005–2007 során fokozatosan átalakították. A korábbi normatív támogatást szigorúbb elszámoltatású finanszírozás, részben pályáztatás váltotta fel 2006-ban. Új elem a normatív alapú bér-, illetve a pályázattal elnyerhetõ költségkompenzációs támogatás. A támogatás alapja az akkreditációs rendszer, amelynek célja, hogy az állami támogatás elnyeréséhez minõségi követelményeket érvényesítsen a foglalkoztatóknál. A rehabilitációs költségtámogatást olyan védett szervezeti szerzõdéssel rendelkezõ munkáltató kaphatja, amely közhasznú társaságként mûködik és a nyílt munkaerõpiacon nem foglalkoztatható megváltozott munkaképességû dolgozókat alkalmaz. A rehabilitációs költségtámogatás elnyeréséhez akkreditáció nem kötelezõ. Nem indokolt, hogy a jogalkotó a védett szervezeti szerzõdést kötõ szervezeteknél ettõl eltekint. Javasoltuk az egészségügyi miniszternek, hogy intézkedjen a döntések, intézkedések megalapozását szolgáló anyagok, elemzések, folyamatok nyomon követhetõ dokumentálásáról, határozza meg az orvosi rehabilitáció szakmánkénti kapacitásszükségletét, illetve a szolgáltatások személyi és tárgyi minimumfeltételeit, valamint a fekvõbeteg-rehabilitációt ellátás szakmánkénti – költséggyûjtésen alapuló – szorzóit, illetve a fekvõ- és járóbeteg-rehabilitációs kapacitás szükséges arányát; a szociális és munkaügyi miniszternek, hogy határozza meg az Állami Foglalkoztatási Szolgálaton belül a megváltozott munkaképességûeket érintõ egyes szolgáltatások személyi és tárgyi minimumfeltételeit, valamint fontolja meg a támogatási rendszerben a minõsítési rendszer (akkreditáció) általánossá tételét; az önkormányzati és területfejlesztési miniszternek, hogy intézkedjen arról, hogy a 2007–2013. évek új programozási idõszakra a megváltozott munkaképességûek célcsoportjához kapcsolódó intézkedések aktuális állapotáról információt biztosító monitoring indikátorokat határozzanak meg; a Kormánynak, hogy kísérje figyelemmel az ellenõrzés megállapításainak, javaslatainak hasznosítását. Az elkészített jelentés az interneten a www.asz.hu címen olvasható. H I V A T A L O S É R T E S Í T Õ 2007/47. szám HIVATALOS KÖZLEMÉNYEK Az Önkormányzati és Területfejlesztési Minisztérium közleményei Pályázati felhívás a Dél-dunántúli Operatív Program, a Közép-dunántúli Operatív Program és a Nyugat-dunántúli Operatív Program A balatoni térség turisztikai vonzerejének növelése c. pályázat elkészítéséhez Kódszám: DDOP-2007/2.1.1/2F KDOP-2007/2.1.1/2F NYDOP-2007/2.2.1/2F A projektek az Európai Unió támogatásával, az Európai Regionális Fejlesztési Alap társfinanszírozásával valósulnak meg. A Támogatás célja és háttere A Balaton Kiemelt Üdülõkörzet számára az általános távlati cél – hogy a Balaton Európa egyik legvonzóbb lakó-, munka- és üdülõhelyévé váljon – igényességet és új minõséget követel meg a fejlesztések tervezésében, menedzsmentjében és a kialakítandó szolgáltatások színvonalában. A turizmus fejlesztési céljai illeszkednek az általános fejlesztési célokhoz. A Balaton Európában egyedülálló térségi adottságaira építve olyan új, exkluzív, változatos és komplex turisztikai kínálatot kell kialakítani, amely – megfelel az új keresleti igényeknek, – különbözõ piaci szegmensek (célcsoportok) eltérõ igényeinek a kielégítését teszi lehetõvé, – kevésbé koncentrálódik a nyári vízparti fürdõzésre, – kevésbé terheli a természeti környezetet, – javítja a térség gazdasági-társadalmi alkalmazkodó képességét a globálisan változó környezeti hatásokkal szemben, – jobb gazdasági eredményeket ér el és – összhangban van a térség jövõképével, a helyi közösség érdekeivel. Általános fejlesztési célok: – A turisztikai termékek tervezését, fejlesztését, mûködtetését és marketingjét megvalósító regionális turisztikai intézményrendszer teljes megújítása. – A turizmus versenyképességének és jövedelemtermelõ képességének javítása, ehhez a turizmus tér- és idõbeli szétterítése. – Turisztikai termékek – a turisztikai vonzerõk és az azokra alapozott szolgáltatások – összehangolt fejlesztése. Rendelkezésre álló forrás A pályázat meghirdetésekor a támogatásra rendelkezésre álló tervezett keretösszeg várhatóan 4,6 milliárd forint az alábbi statisztikai régiók szerinti bontásban: A statisztikai régiók között az alábbi indikatív forrásfelosztás érvényesül: – Dél-Dunántúl: 2,701 milliárd forint, – Közép-Dunántúl: 1,8 milliárd forint, – Nyugat-Dunántúl: 0,16 milliárd forint. 2007/47. szám H I V A T A L O S É R T E S Í T Õ Pályázók köre Jogi forma Jelen pályázati kiírás keretében az alábbi szervezetek pályázhatnak: I. Költségvetési szervezetek és intézményeik (KSH 3):

Source: https://magyarkozlony.hu/hivatalos-lapok/8314af4e58aaff3ef6ed0a395b5d8dfc3bb1b913/dokumentumok/02df981a62f32a6f5222059911933a519f075c56/letoltes